****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,****4000 Kranj** |

Številka: 2/2016

Datum: 5. 4. 2016

**ZAPISNIK**

11. redne seje Sveta KS Bratov Smuk, ki je bila 5. 4. 2016 ob 19.00 uri v prostorih Krajevne skupnosti, Bratov Smuk, Likozarjeva ulica 29, Kranj.

**Prisotni: Manja Zorko, Aleksandar Andrić, Tina Žalec Centa, Rudolf Kukovič, Lado Likar**

**Dodatno vabljeni:** Balinarsko društvo Bratov Smuk, Tim Pregrad

**DNEVNI RED:**

1. **Pregled in potrditev zapisnika 10. redne seje KS**
2. **Smukfest 2016**
3. **Poslikava podhodov**
4. **Vprašanja, predlogi in pobude članov sveta KS**

**Ad.1**

**Pregled in potrditev zapisnika 10. redne seje KS**

Na zapisnik 10. redne seje KS ni bilo pripomb. Zapisnik je bil potrjen.

**Ad.2**

**Smukfest 2016**

Izvedba letošnjega praznovanja krajevnega praznika pod imenom Smukfest 2016 se načrtuje na datum 11. junij. Ob slabem vremenu bi bila prireditev izvedena teden dni kasneje, tj. 18. junija 2016. Začetek prireditve je predviden ob 10. uri

Predlagana lokacija: Ploščad pred OŠ Matije Čopa, igrišče za baliniščem in igrišče za odbojko na mivki.

Po razpravi so člani v predviden program prireditve umestili naslednje načrtovane aktivnosti:

* Turnir v balinanju v izvedbi Balinarskega društva BS
* Turnir v odbojki na mivki v izvedbi mladih
* Turnir v prstometu v izvedbi Balinarskega društva BS
* Otroški program v izvedbi Krice Krace
* Kulturni program: nastopi kulturno-folklornih društev, pevskih zborov in glasbenih šol, monokomedija
* Koncertni program: koncert glasbene skupine Joške'vn, hip-hop nastop Semch in Cheba
* Spremljevalni program: predstavitev gasilskih vozil, opreme in požarne varnosti; palačinke za najmlajše
* Povezovalec prireditve: predlog Toni Cahunek

Program prireditve se vključi v bilten, ki naj izide v začetku meseca junija.

*Ožja organizacijska ekipa prireditve se ponovno sestane 19. aprila ob 19. uri.*

**Ad.3**

**Poslikava podhodov**

Krajevni skupnosti Bratov Smuk in Huje v času Tedna mladih 2016 načrtujeta izvedbo poslikave podhoda, ki povezuje naši krajevni skupnosti med Osnovno šolo Matije Čopa in Osnovno šolo Jakoba Aljaža.

K projektu poslikave so pristopili tudi na Mestni občini Kranj in Komunali Kranj, ki bodo poskrbeli za nabavo materiala in tehnično opremo za poslikavo.

Dogodek bi se odvijal v soboto, 14. maja 2016 od 12. ure dalje.

K projektu poslikave smo povabili grafitarje, k sodelovanju bomo povabili še učence obeh osnovnih šol. Poleg poslikave načrtujemo tudi spremljajoči glasbeni program z lokalnimi hip-hop ustvarjalci in manjšo pogostitev.

**Ad.4**

**Vprašanja, predlogi in pobude članov sveta KS**

1. Problematika odjemnih mest

Lado opozori na predlagane neprimerne lokacije odjemnih mest, ki so za stanovalce nekaterih blokov preveč oddaljene od vhodov.

Seja se je zaključila ob 20. 45 uri.

Zapisnikarica:

MANJA ZORKO

Predsednica sveta KS Bratov Smuk

TINA ŽALEC CENTA